sall hij jairlicx den voirs janne besaeyen een halster lijnsaets
ende hem tvlas dairaff wel ende loflic bereiden tot den boken
tot dair toe de voirs jan ten yersten jaire tsaet leven sall
ende de wyn sall hem dat ten lesten jaire wedergheven
It oft de voirs wyn jairlicx meer lants met crocken oft erweten
besaeyde dan een boender so sall de voirs jan dair teghen
hebben alsoe vele lants met ghersten oft haveruelen besaeyt
ende wel gemest ende gewonnen dair hijt kyesen sal oft
doen kyesen It sall de voirs wyn des voirs jans gedeelte
vanden voirs vruchten van elken stucke yerstwerf in zijn
schue aldair vuen ende de wyn sall toeghste om de vors
vruchten inne te doen goede hulpe setten ende alsmen tvors
coren bynden sall so sall de voirs jan aldair yeman seynden
die de bande sall hulpen leggen ende bij zijn coren zijn den welken
de wyn den cost gheven sall des den daghe tijdich es ende bier
te drincken all den oeghst dore It sall de voirs wyn hebben
den voirs termijn duende de weyde vanden beemde int harden
broeck ende des sal hij jairlicx den selven termijn duende betalen
allen den tsijs uuten voirs hove gaende ende vier halster rogs
so in tijts dat den voirs janne uut ocsuyne van dien gheen
schade en geschiede welke schade de voirs wyn soude motten
betalen It sall de voirs wyn op jans wijngairt vuen
jairlicx ztess voeder mests ende alle de staken diemen opten
voirs wijngairt behoeven sall jairlicx halen en dwijngairt
hout int hoff vuen alst tijt es ende de wyn sal janne zijnen
wijn tsijnen huys te loeven leven het zij in druven oft gevaett
ende wairt dat hij aldair woude perssen zo soude de wyn de
balghe aldair vuen ende den wijn tot jans huys te lov bringen
It als de voirs jan aldair sall doen dersschen dan sal de wyn
den derssche teten gheven ende bier te drinckene en des sall
de wyn hebben voer zijnen cost de crinsen ende hij sal de lande
mesten ten meesten pfijte der selve It sal de vors wyn de
huysinghe vanden voirs hove houden vander underster rikelen
nederwt op zijnen cost en wairt so datmen ald soude doen
wercken aen enighe huysinghe den voirs goeden toebehoiren so sall
de wyn de stoffe diemen dairtoe besighen sall int hoff halen
ende hij sall den werclieden den montcost gheven ende de vors jan
de dachuen It sall de voirs wyn jairlicx int voirs hof leven
iii walms om op de voirs huysinghe te verdecken en alsmen
die verdect sal hij den werclieden den montcost gheven en jan